open-index/open-wikipedia-markdown huggingface dataset:
Hotel del Luna

***Hotel del Luna*** (Hangul: 호텔 델루나 ; RR: *Hotel Delluna*) adolah serial televisi Korea Salatan nan diperankan jo Lee Ji-eun jo Yeo Jin-goo. Drama iko mulai ditayangkan pado 13 Juli sampai 1 September 2019 di tvN satiok ari Sabtu jo Minggu pukul 21.00 WSK.

## Sinopsis
Drama iko mancaritoan tantang Jang Man Wol (nan diperankan oleh IU), nan marupokan pamilik dari hotel dan inyo taperangkap di hotel tasabuik karano pernah malakukan kasalahan nan gadang pado masa lalu. Penampilan Jang Man Wol nan elegan, kritis, rewel, serakah jo boros indak mambuek inyo sanang, bahkan inyo sangat-sangat bosan. 

Goo Chang Sung (nan diperankan oleh Yeo Jin-go) marupokan saurang manajer di sabuah hotel elite. Berkat sifat perfeksionisnyo, inyo diagiah jabatan untuak manjadi wakil manajer paliang mudo di grup hotel multinasional. Namun, Chang Sung malalui sabuah peristiwa nan mengharuskan inyo untuak manjadi manajer Hotel Del Luna dan batugeh untuak manyambut pelanggan hantu. 

## Pamain

### Utamo

* Lee Ji-eun sabagai Jang Man-wo, marupokan pemimpin jo pemilik Hotel Del Luna salamo 1.000 tahun karano kutukan nan inyo dapek. Hal iko karano inyo malakukan kasalahan gadang pado maso lalu dan hukuman tasabuik dapek lapeh dari inyo asalkan inyo manamukan urang nan alah malakukan dosa labiah buruak dari inyo. Namun, sayangnyo Jang Man-wo indak tau apo dosa nan inyo lakukan di maso lalu. 
* Yeo Jin-goo sabagai Goo Chan-seong, adolah asisten manajer sabuah hotel nan sukses. Inyo kemudia manjadi manajer di Hotel Del Luna karano kesepakatan apanyo dulu jo Jang Man-wo, tapeknyo 20 tahun nan lalu. 

### Pandukung

#### Hotel Del Luna

* Jung Dong-hwan sabagai Manager Noh, manajer hotel salamo 30 tahun. 
* Shing Jung-geun sabagai Kim Seon-bi, karyawan paliang lamo di hotel dan karajonyo jadi bartender Sky Bar. 
* Bae Hae-sun sabagai Choi Seo-hee, karyawan hotel nan ekspresif. 
* Pyo Ji-hoon sabagai Ji Hyun-joong, resepsionis hotel nan ramah tapi indak suko jo pekerjaannyo. 
* Kang Mi-na sabagai Kim Yoo-na / Jang Soo-jung, gadih cadiak calon manajer Hotel Del Luna. 

## Peringkat
* Pado tabel barikuik,  manunjukkan paringkat tarandah dan  manunjukkan paringkat tatinggi.
* **N/A** untuk peringkat nan indak atau alun diketahui. 

* 

## Penghargoan


## Rujuakan
What's Wrong with Secretary Kim

***What's Wrong with Secretary Kim*** () adolah serial televisi Korea Salatan tahun 2018 nan dibintangi oleh Park Seo-joon, Park Min-young jo Lee Tae-hwan. Carito drama iko badasarkan novel karangan Jung Kyung-yoon nan patamo kali ditabikan pado taun 2013, lalu diserialkan manjadi komik pado taun 2015. Serial drama ko ditayangkan di tvN mulai 6 Juni 2018.

## Sinopsis
Drama *What's Wrong with Secretary Kim* adolah drama bagenre komedi romantis nan rilis pado tahun 2018. Drama iko mancaritoan tantang suarang perempuan banamo Kim Mi-so nan karajo sabagai sekretaris pribadi *[[CEO]]* muda banamo Lee Young Joon. Mi-so alah karajo kurang lebih selamo sambilan tahun dan takanal sabagai pekerja nan ulet dan telaten. Young Joon marupakan tipe urang nan sangaik perfeksionis namun jugo narsis. Inyo maraso bahwa dirinyo sangat sempurna dengan ketampanan dan kekayaan yang dimiliki. Namun, suatu hari Mi-so mangajukan surat pengunduran diri, dan itu sangat mandadak bagi Young-joon namun inyo gengsi untuak batanyo.Sabalum resmi berhenti karajo, Mi-so harus mangajaan ka sekretaris baru tentang apo sajo pekerjaan nan harus dilakukan.

Young Joon maraso kahilangan sosok Mi-so. Hal iko karano inyo alah tabiaso karajo samo jo Mi-so. Young Joon pun penasaran apo alasan Mi-so kalua, padahal inyo indak ado malakukan kesalahan apopun. Samakin mancari panyabab pengunduran diri Mi-so, samakin Young Joon manyadari bahwa dirinyo suko jo Mi-so. 

## Pamain

### Utamo

* Park Seo-joon sabagai Lee Young-joon / Lee Sung-hyun, adolah Wakil Ketua di Yoomyung Group. Inyo cadiak jo tampan, tapi narsisme nan ado pado dirinyo mambuek susah untuak diajak karajo samo. Inyo kamudian mampunyoi parasaan ka sekretarisnyo surang, Kim Mi-so nan alah karajo samo inyo salamo sambilan taun.
* Park Min-young sabagai Kim Mi-so, marupokan sekretaris sekaligus asisten nan cekatan, ulet dan tahan karajo jo Young-joon salamo sambilan taun. Mi-so marupokan urang nan selalu senyum walaupun inyo malakukan sesuatu. Ternyato, pado wakatu ketek, Mi-so jo Young-joon pernah ketemu dan manghadapi suatu hal yang indak mengenakkan. Mi-so akhianyo mambaleh perasaan Young-joon satalah tau tantang masa keteknyo.
* Lee Tae-Hwan sebagai Lee Sung-Yeon. Sung-yeon marupokan suadara laki-laki dari Young-joon barusia 35 tahun dan panulih novel terkenal. Inyo mampunyoi namo samaran yaitu "Morpheus".

### Pendukung

#### Urang di sakita Lee Young-joon

* Bae Gang-yoo sabagai Lee Sung-yeon muda
* Kim Byeong-ok sabagai Ketua Lee
* Go Se-won sabagai Ketua Lee muda
* Kim Hye-ok sabagai Nyonya Choi
* Lee Soo-kyung sabagai Nyonya Choi muda

#### Urang di sakita Kim Mi-so

* Baek Eun-hye sebagai Kim Pil-nam, kakak perempuan tertua

* Heo Sun-mi sebagai Kim Mal-hee, kakak perempuan kedua

* Jo Deok-hyun sebagai ayah Mi-so (penampilan khusus)

## Peringkat
Pado tabel iko,  marupokan peringkat tarandah dan  marupokan peringkat tatinggi

* 

* **

## Rujuakan
Amanda Rawles

**Amanda Rawles** () marupokan saurang palakon Indonesia nan badarah Australia—Indonesia.

## Pautan lua
* Amanda Rawles
Prilly Latuconsina

**Prilly Mahatei Latuconsina** () marupokan saurang palakon jo panyanyi Indonesia nan badarah Sunda jo Ambon.

## Diskografi
* *Sahabat Hidup* (2016)

## Filemografi
* *Honeymoon* (2013)
* *La Tahzan* (2013)
* *Surat Untukmu* (2016)
* *Hangout* (2016)
* *Danur* (2017)
* *Insya Allah Sah* (2017)
* *Danur 2: Maddah* (2018)
* *Rasuk* (2018)
* *Matt & Mou* (2019)
* *Danur 3: Sunyaruri* (2019)
* *Rasuk 2* (2020)

## Pautan lua
* Prilly Latuconsina
Inka Christie

**Rinni Chries Hartono** atau labiah dikatahui sabagai **Inka Christie** () iolah saurang panyanyi Indonesia nan badarah Sunda.

## Pautan lua
Nissa Sabyan

**Khoirunnisa** atau labiah dikatahui sabagai **Nissa Sabyan** () iolah saurang panyanyi jo palakon Indonesia.

## Pautan lua
* Nissa Sabyan
Sulis

**Sulistyowati** atau labiah dikatahui sabagai **Sulis** () marupokan saurang panyanyi jo palakon Indonesia.

## Diskografi
* *Sulis With Orchestra* (2005)
* *Ya Allah* (2007)
* *The Best Of Sulis* (2009)
* *Sulis Live In Concert* (2010)
* *Dzikir Anak* (2011)

## Filemografi
* *Baik-Baik Sayang* (2011)

## Pautan lua
* Sulis
Aboean Goeroe-Goeroe (majalah)

Majalah ***Aboean Goeroe-Goeroe*** tabik patamo kali 1927 dek penerbitan "Agam" di Fort de Kock untuak perkumpulan Aboean Goeroe-Goeroe. Majalah iko marupoan "orgaan oentoek pemadjoekan onderwijs, bahaso, jo bangsa". Penerbitannyo sampai pado taun 1931.

Kini ko, sabagian eksemplar *Aboean Goeroe-Goeroe* asli tasimpan di Universitas Leiden, Belanda.


File:PDIKM 691-04 Majalah Aboean Goeroe-Goeroe April 1927.pdf| Majalah *Aboean Goeroe-Goeroe* April 1927
File:PDIKM 691-05 Majalah Aboean Goeroe-Goeroe Mei 1927.pdf|Majalah *Aboean Goeroe-Goeroe* Mei 1927
File:PDIKM 691-06 Majalah Aboean Goeroe-Goeroe Juni 1927.pdf|Majalah *Aboean Goeroe-Goeroe* Juni 1927


## Rujuakan
Sumatra Courant

***Sumatra Courant: Niuws Handels en Advertentieblad*** adolah sabuah surek kaba mingguan nan babahaso Balando nan tabik di kota Padang dari tahun 1859 inggo taun 1900. Surek kaba ko mamuek paristiwa lokal jo carito, barito dagang, jo iklan. *Sumatra Courant* adolah surek kaba patamo nan tabik di Pulau Sumatera.

## Sijarah
*Sumatra Courant* didirian dek L.N.H.A. Chatelin, surang pamilik toko buku di Padang pado tahun 1859. Pado maso didirikan, Chatelin lansuang nan mengelola surek kaba ko, walaupun alun bisa tabik sacaro rutin. Satalah babarapo lamo, H.A. Mess maambiak aliah kapamilikan koran ko, dan Chatelin manjadi pamimpin redaksi. Di bawah pimpinan Mess, *Courant* tabik rutin tiok duo hari. Sajak 1878, Chatelin kalua dari redaksi.

## Rujuakan
Gunuang Semeru

Gunuang Semeru atau Gunuang Meru adolah sabuah gunuang api nan babantuak kerucut di Jawa Timur , Indonesia . Gunuang Semeru adolah gunuang tatinggi di pulau Jawa, jo puncaknyo Mahameru, 3.676 meter di ateh pamukoan lauik (masl). Gunuang ko tabantuak akibaik subduksi Lempeng Indo-Australia di bawah Lempeng Sunda. Gunuang Semeru juo marupoan gunuang barapi tatinggi katigo di Indonesia sasudah Gunuang Kerinci di Sumatera jo Gunuang Rinjani di Nusa Tenggara Barat. Kawah di puncak Gunuang Semeru dikenal jo namo Jonggring Saloko.

Gunuang Semeru sacaro administratif tamasuak dalam wilayah duo kabupaten, iyolah Kabupaten Malang jo Kabupaten Lumajang, Provinsi Jawa Timur. Gunuang ko tamasuak dalam kawasan Taman Nasional Bromo Tengger Semeru. Semeru punyo wilayah hutan Dipterokarp Bukik, hutan Dipterokarp Ateh, hutan Montane, jo Hutan Ericaceous atau hutan gunuang. Latak geografis Semeru barado antaro 8°06' S jo 112°55' E.

Pado taun 1913 jo 1946, Kawah Jonggring Saloka mamiliki kubah jo katinggian 3.744,8 m inggo akhia November 1973. Di bagian selatan, kubah ko manembus tapi kawah nan manyababkan aliran lahar ka sisi selatan manutuik daerah Pronojiwo jo Candipuro.

## Rujuakan
Oetoesan Melajoe

***Oetoesan Melajoe*** (EYD: ***Utusan Melayu***) adolah sabuah surat kabar di Padang nan mulai tabik pado tahun 1912. Surek kaba ko dipimpin dek Datuk Sutan Maharadja dan dicetak dek Pertjetakan Orang Alam Minangkabau di Pasa Gadang. Surek kaba ko marupoan salah satu surek kaba patamo nan ditabikkan dek pribumi Indonesia.

*Oetoesan Melajoe* umumnya mamuek barito-barito dagang, pandidikan, agamo, jo carito-carito. Walaupun disabuik surek kaba harian, *Oetoesan Melajoe* tabik tigo kali saminggu, pado hari Salasa, Kamih, jo Sabtu.

*Oetoesan Melajoe* dianggap salah satu institusi pers nan baparan pantiang dalam masyarakat pado zaman itu.

## Rujuakan
* 
*
Urang Antaisaka

**Urang Antaisaka**, atau biaso disabuik sabagai **Tesaka**, or **Tesaki**, adolah suatu kalompok etnik di Madagaskar nan tapusek di wilayah salatan Farafangana sapanjang pasisi tinggaro. Urang Antaisaka mambantuak sakironyo 5% dari jumlah populasi Madagaskar. Urang Antaisaka adolah katurunan dari pakawinan silanga Urang Afrika, Urang Arab, jo Urang Kalimantan, bantuak Urang Sakalava di Madagaskar. Urang Antaisaka punyo larangan-larangan nan kuek dalam pakawinan jo alek pangubuaan nan sulik. Urang Antaisaka banyak nan mananam kopi, pisang, jo bareh. Urang Antaisaka nan tingga dakek pasisi banyak nan manjadi nalayan. Banyak Urang Antaisaka nan marantau ka wilayah lain di Madagaskar untuak bakarajo. Sakita tahun 1948 samapai tahun 1958, dipakiroan 40% Urang Antaisaka adolah parantau nan tingga di lua wilayah Antaisaka.

## Rujuakan
Urang Antambahoaka

**Urang Antambahoaka** adolah kalompok etnik di Madagaskar dangan jumlah paling ketek, bajumlah sakiro 50.000 pado tahun 2013. Urang Antambahoaka bamukim di wilayah ketek di pasisi tinggaro Madagaskar dakek Mananjar jo sabagian baniniak moyang Arab bantuak Urang Antaimoro. Urang Antambahoaka bapacah dari Urang Antaimoro pado abaik ka-15 di bawah pamimpin suku banamo Ravalarivo. Asa usua nan dikatahui saalah pambantuakan kalompok baru iko sabana ketek. Urang Antambahoaka mangecek dialek dari Bahaso Malagasi, bahaso nan tamasuak ka dalam Kalompok Bahaso Barito, kalompok bahaso nan banyak tadapek di Kalimantan Salatan.

## Asa usua
Urang Antambahoaka adolah kalompok etnik dangan jumlah paling ketek, sakironyo hanyo ado 50.000 urang pado tahun 2013. Bantuak Urang Antaimoro, Urang Antambahoaka adolah katurunan Arab dan punyo rupo fisik bantuak Urang Arab. Koto dangan pamukim Antambahoaka tabanyak adolah Mananjar (Mananjary), nan talatak di pasisi tinggaro.

Urang Antambahoaka dikana dek baralek Sambatra, baralek sunek nan balansuangan 7 tahun sakali. Baralek iko alah manjadi rujuakan dari duo filem pendek nan dibuek tahun 2008 jo 2010. Masyarakaik Antambahoaka sabana homogen dangan jumlah migrasi dari lua nan ketek dan punyo budayo nan kuek taraso. Patriarki dan kapacayoan kapado larangan (*[[fady]]*) adolah dasa daripado tatanan sosial Antambahoaka. Ado larangan dari maso lampau nan manolak adonyo urang kamba dan mambunuah salah satunyo saalah balahiaan atau dibiaan mati surang di hutan. Kalompok HAM dan pamarintah Madagaskar mambuek palinduangan untuak kaluago baanak kamba jo mangilangan adaik iko.

## Rujuakkan
Urang Antandroi

**Urang Antanroi** (Malagas: Antandroy, atau biaso pulo disabuik **Tandroy**) adolah kalompok etnik nomaden di Madagaskar nan bamukim di wilayah kariang di sabalah salatan Pulau Madagaskar nan disabuik Anroi. Urang Antanroi mampunyoi pitarah nan baasa dari Afrika Timur. Pado abaik ka-17, Antanroi dibantuak dari panggabungan kaduo kalompok basa nan diparintah Dinasti Zafimaniri sampai takanai bah nan mambuek pamarintahan runtuh pado tahun 1790. Tanah jo iklim Tandroi nan sulik mambuek Urang Antanroi takuruang dari urang-urang lain di Madagaskar, mambuek Urang Antanroi sulik dikuasoi Karajoan Imerina pado abaik ka-19. Sajak merdeka, hiduik Urang Antanroi nan sabana sulik mambuek urang-urang iko marantau dan bakawin jo kalompok etnik nan lain. Kalompok iko punyo paranan kuek dalam membuek protes nan mangakhiri pamarintahan Presiden Philibert Tsirananan, pado tahun 1972.

Namo *Antanroi* baarti "urang-urang samak baduri" nan marujuak ka tanaman samak baduri nan marupoan tanaman endemik di wilayah Barat Dayo Magaskar. Urang Antanroi banyak bamukim di Anroi, nan talatak di antaro Amboasara jo Beloha dan antaro lauik jo Bekili; pamukiman Antandroi tapusek di Ambovombe. Rupo Urang Antandroi labiah mirip Urang Afrika Timur daripado Urang Austronesia. Urang Antanroi adolah katurunan dari Urang Sakalava.

Sakironyo, ado 600.000 Urang Antanroi pado tahun 2013. Urang Antanroi adolah kalompok etnik paliang banyak kalimo di Madagaskar.

## Rujuakan
Urang Merina

**Urang Merina** (disabuik pulo **Imerina**, **Antimerina** or **Hova**) adolah kalompok etnik tagadang di Madagaskar. Urang Malagasi adolah kalompok etnik nan batampek tingga di wilayah tinggi di Madagaskar dan marupoan salah satu daripado salapan baleh kalompok etnik di Madagaskar. Urang Merina adolah katurunan dari pakawinan silang antaro Maanyan dan Banjar, nan barangkaik dari Kalimantan dan samapai di Madagaskar karano tadampar sabalun abaik ka-5, lalu jo Urang Arab, Afrika, jo suku-suku nan lain. Urang Merina mangecek Bahaso Malagas dialek Merina.

Urang Merina paliang banyak bamukim di wilayah tangah di Pulau Madagaskar. Pado awal abaik ka-18, Karajoan Imerina malawehkan kakuasoan samapai kalua pulau. Urang nan bajaso untuak iko adolah Rajo Radama I. Urang Parancih baparang duo kali jo Urang Merina pado 1883-1885 dan pado 1895. Pado parang nan taakhia, Urang Merina kalah, Madagaskar jatuah ka tangan Parancih, karajoan diruntuahan tahun 1897.

Urang Merina mambuek pangairan nan rancak nan mambuek produksi bareh banyak di wilayah tinggi Madagaskar banyak.

## Rujuakan
Dewi Yull

**Raden Ayu Dewi Pujiati** atau labiah dikatahui sabagai **Dewi Yull** () marupokan saurang palakon jo panyanyi Indonesia nan badarah Malayu.

## Pautan lua
* Dewi Yull
Urang Antaifas

**Urang Antaifasi** (Malagasi: *Antaifasy*) adolah suatu kalompok etnik di Madagaskar nan tingga di Pasisi Tinggaro Madagaskar sakita Farafangana. Dulu, Urang Antaifasi banyak nan manjadi nalayan dan patanak, banyak Antaifasi nan dipakso manjadi buruah pakso (*fanampoana*) dan dibaok ka Antananarivo sabagai budak di bawah katantuan dari Karajoan Imerina pado abad ka-19. Dulu, Antaifas dipacah ka dalam tigo kalompok, satioknyo dipimpin saurang rajo nan bapegang kapado adaik nan lamo. Kironyo, sabanyak 150.000 Antaifasi tingga di Madagaskar pado tahun 2013.

## Daftar Pustako
* 
*
Urang Antaimoro

**Urang Antaimoro** adolah sabuah kalompok etnik di Madagaskar nan banyak bamukim di Manakara and Farafangana. Bajumlah sabanyak 500.000 urang, etnik iko dulunyo bahubuangan jo padagang Arab nan baasa dari Makah pado abaik ka-14 atau abaik ka-15. Wakatu tingga di Madagaskar, Urang Arab iko mamualafkan Urang Antaimoro; tatapi Agamo Islam bacampua jo adaik satampek mambuek suatu sinkretisme nan baru bagi Urang Antaimoro. Walaupun bantuak itu, larangan dalam Agamo Islam tetap dipatahankan bantuak *[[Fady (taboo)|fady]]* nan baisi larangan mamakan babi. Pado abaik ka-16, sabuah Karajoan Antaimoro dibantuak, mangganti kuaso Zafiraminia, nan bakuturanan dari Urang Arab juo. 

"Antaimoro", dalam Bahaso Malagasi, baarti "urang pasisi". Urang Antaimoro banyak bamukim di pasisi tinggaro, paliang banyak di Manakara jo Farafangana. Urang Antaimoro adolah katurunan nan bacampue dari Urang Muslim nan bamukim di Madagaskar pado abaik ka-14 dan bakawin jo urang-urang asli satampek. Pado tahun 2013, jumlah Urang Antaimoro dipakiroan sabanyak 500.000 urang. Walaupun ado nan mamauikkan Urang Antaimoro jo Urang Arab, tapi sabagian ilimuwan manolak dan mangecek Urang Antaimoro bahubuangan jo urang-urang dari Pasisi Swahili. 

## Rujuakan
Muhammad Arifin Al-Arsyadi

**Syekh Muhammad Arifin Al-Arsyadi Batuhampar** (w. 1939) adolah salah surang ulama Minangkabau. Baliau adolah anak dari Syekh Arsyad Batuhampar (w. 1924), jo cucu dari Syekh Abdurrahman Batuhampar (w. 1899), surang ulama tanamo pandiri surau di Batu Hampar, Lima Puluh Kota, Sumatera Barat. Syekh Arifin baubuangan saudara jo Bung Hatta, nan samo-samo cucu dari Syekh Abdurrahman Batuhampar. Syekh Arifin basamo ulama-ulama lainnyo sarupo Syekh Sulaiman Ar-Rasuli, Syekh Abdul Wahid Tabek Gadang, jo Syekh Muhammad Jamil Jaho, adolah panggarak pandidiakan di kalangan *Kaum Tuo* di Minangkabau.

## Rujuakan
Geodia carolae

***Geodia carolae*** adolah spesies spons nan tagolong dalam kelas Demospongiae. Spesies ko juo marupokan bagian dari genus  Geodia dan famili  Geodiidae. Namo ilmiah spesies ko pertamo kali ditabikan pado taun 1910 dek Lendenfeld.

Saroman spons pado umumnyo, spesies ko mamiliki tubuah nan bapori dan pamukaan nan kareh mode batu. Salain itu, Geodia carolae dapek juo manyerap oksigen dari aia malalui proses difusi.

## Rujuakan
* Lendenfeld, R. von. (1910). The Sponges. 1. The Geodidae. In: Reports on the Scientific Results of the Expedition to the Eastern Tropical Pacific, in charge of Alexander Agassiz, by the U.S. Fish Commission Steamer ‘Albatross', from October, 1904, to March, 1905, Lieut. Commander L.M. Garrett, U.S.N., Commanding, and of other Expeditions of the Albatross, 1888-1904. (21). Memoirs of the Museum of Comparative Zoology at Harvard College. 41(1): 1-259, pls 1-48.
* *WoRMS Porifera: World Porifera Database*. Soest R. van (ed), 2020-08-02.
Muhammad Hayyat as-Sindhi

**Muhammad Hayyat bin Ibrahim as-Sindhi** (**Sindhi**: محمد حيات سنڌي) (maningga 3 Februari 1750) adolah saurang ulamo nan iduik pado maso Kakhilafahan Ottoman.
Muhammad Hayyat as-Sindhi marupokan saurang pangikuik tarikat Naqshabandiyah nan marupoan cabang daripado Sufi.

## Lata balakang
As-Sindhi lahia di Ghotki, Sindh dan mandapek pangajaran dasa di sinan.
Bekonyo, as-Sindhi pai ka Madinah dan baraja basamo Ibrahim al-Kurani dan anaknyo, Muhammad Tahir al-Kurani. Di sinan, as-Sindhi patamo kali bakana jo tarikat Naqshabandiyah.

### Pangikuik takana

Murik as-Sindhi nan paliang takana adolah Muhammad bin Abd al-Wahhab an-Najdi, pambuek manhaj Wahabisme, nan patamo kali basobok pado tahun 1136 H. Muhammad bin Abd al-Wahhab dipakanakan kapado as-Sindhi jo Abdullah bin Ibrahim bin Sayf.

## Pandangan

As-Sindhi adolah saurang pangikuik mazhab fiqih Hanafi tapi, inyo juo adolah guru daripado mazhab fiqih Hanbali.

## References
Urang Kaliang

**Urang Kaliang** adolah istilah nan dipakai untuak manyabuik urang-urang nan baasa dari Anak Banuo. Urang Kaliang tamasuak urang-urang dari India dan urang paranakan India. Istilah iko acok dipakai di Nusantara — tautamo di Malaysia, Indonesia, Singapura dan Brunei. Walau istilah awal adolah indak mamihak dan tahubuang kapado sijarah Karajoan Kalingga di India Timue, lamo-lamo istilah iko dinilai sabagai istilah nan marandahan urang-urang katurunan India, tautamo di Malaysia.

## Asa kato
Kato *Kaliang* baasa dari karajoan di India lamo banamo Karajoan Kalingga. Istilah kaliang pado paradaban lamo Asia Tinggaro manjadi labiah umum untuak India dan urang-urangnyo. Dalam Bahaso Kambojo, Kleng (ក្លិង្គ), jo dalam Bahaso Thai, *Khaek* (แขก), baasa dari asa nan samo. Sabalun ado kato "India", Kaliang and Jambu Dwipa labiah acok dipakai dalam Bahaso Minangkabau untuak mangaratikan Anak Banuo.

## Referensi
Urang India Parantauan

**Urang India Parantauan**, sacaro rasmi dikana sabagai **Urang-Urang Asa India**, adolah urang nan marupokan kalahiaan, katurunan, atau nan baasa dari India nan tingga di lua Republik India. Manuruik Kamantrian Lua Nagaro India, ado 32 juta parantau India nan tingga di lua India. India marupokan nagaro nan marupokan asa dari tanago karajo dan kalompok imigran tagadang jo 55 juta parantauannyo di sarato dunia, tamasuak Urang Gipsi.

## Rujuakan
Urang Pakistan Parantauan

**Urang Pakistan Parantauan** () adolah Urang Pakistan nan bamukim di lua Pakistan. Iko tamasuak parantau nan alah bapindah ka nagaro lainnyo atau urang bakaturunan Pakistan nan lahia di lua Pakistan. Manuruik Kamantrian Parantauan dan Pangambangan Sumber Daya Manusia Pakistan, sakita 8.8 juta Urang Pakistan nan bamukim di lua nagaronyo. Jumlah parantau asa Pakistan tabanyak adolah labiah dari 4.7 juta nan bamukim di Timue Tangah. Kalompok parantau tagadang katigo bamukim di Baritania Rayo, bajumlah sakita 1.2 juta urang. 

Manuruik Departemen Ekonomi dan Sosial PBB, parantau Pakistan marupokan parantau jo jumlah tagadang ka-6 di dunia. Pado tahun 2017, parantau Pakistan mangirim pitiah baliak ka Pakistan sajumlah ₨2137 miliar (US$13 miliar), manuruik data nan dikaluakan Bank Nagaro Pakistan.

## Rujuakan
Urang Cino Parantauan

**Urang Cino Parantauan** (bahaso Cino (Sadarano): 海外华人/海外中国人, bahaso Cino (Tradisional): 海外華人/海外中國人) adolah urang dari Kalompok Etnik Han nan lahia di lua wilayah Republik Rakyaik Cino (RRC), Hong Kong jo Makau, atau pulo Taiwan. Walau Urang Cino nan tabanyak baasa dari Urang Han, tapi kalompok nan dimakasuikkan adolah kasadonyo kalompok etnik di Cino.

## Istilah
**Huáqiáo** (bahaso Cino (Sadarano): 华侨, bahaso Cino (Tradisional): 華僑) atau *Hoan-kheh* dalam Bahaso Hokkian, baarti urang kalahiran Cino nan bamukim di lua Cino atau Taiwan. Pado akhia abaik ka-19, Dinasti Qing dari Cina bapikia kalau Urang Cino Parantauan buliah dijadikan sabagai pambuek kauntuangan, sumber investasi asing jo jambatan manuju ilmu pangatahuan di wilayah rantau; kajadian iko mamuloi panggunoan istilah Huaqiao. Istilah moderen *[[haigui]]* (s: 海归, t: 海歸) bamakasuik kapado parantau Cino nan baliak kapado *guīqiáo qiáojuàn* (s: 归侨侨眷, t: 歸僑僑眷) atau sanaknyo.

**Huáyì** (bahaso Cino (Sadarano): 华裔, bahaso Cino (Tradisional): 華裔) bamakasuik kapado urang nan baasa dari Cino nan tingga di lua wilayah Cino atau Taiwan, dari nagaro apo sajo. Istilah lain nan dipakai pulo adolah 海外華人 (Hǎiwài Huárén). Istilah iko acok dipakai jo Pemerintahan Republik Rakyaik Cino untuak manyabuik urang-urang dari kalompok etnik nan ado di Cino nan tingga di luar RRC, dari nagaro apo sajo (Urang-urang tasabuik dapek manjadi panduduak di nagaro di lua Cino malalui naturalisasi).

## Rujuakan
Urang Sakalava

**Urang Sakalava** adolah sabuah kalompok etnik di Madagaskar. Urang Sakalava banyak bamukim di balah barat dan utaro Madagaskar, sapanjang pasisia. Urang Sakalava adolah ciek dari kalompok etnik lainnyo di Madagaskar nan bajumlah sakita 6,2 parasen dari panduduak Madagaskar kasadonyo, nan bajumlah sakita 1.200.000 pado tahun 2014. Urang Sakalava baarati "urang dari lambah-lambah nan panjang." Urang Sakalava bamukim di tapian pulau dari Toliara di balah salatan sampai ka balah utaro di Sambirano.

## Jati diri etnik
Urang Sakalava mandominasi jumlah dari kalompok etnik nan labiah kaciak nan alah paranah mambuek suatu karajoan, daripado kalompok etnik nan sapatuiknyo. Asa kata *Sakalava* sampai kini juo masih dipadabekkan apo arati nan sabananyo. Panjalehan nan paliang umum adolah tarajamahan dari Bahaso Malagas pado kata Sakalava nan baarati jurang panjang, nan sabananyo bantuak muko tanah di balah barat Madagaskar labiah banyak barupo tanah-tanah nan data. Pakiroan asa kata nan lain mungkin baasa dari kato pado Bahaso Arab, *[[saqaliba]]*, nan baasa dari Bahaso Latin Baru *sclavus*, nan baarati budak atau hamba sahayo.

## Referensi
Urang Antanos

**Urang Antanosi** adolah sabuah kalompok etnik di Madagaskar nan bamukim di wilayah Anosi di balah tinggaro Madagaskar, ado pulo Urang Antanos nan tingga di Bezaha, nan marupokan parantau dari Anosy wakatu Urang Merina manunduakkan Koto Anosy. Kiro-kiro ado 360.000 urang nan mangaku sabagai Urang Antanosi pado tahun 2013.

## Jati diri

Urang Antanosi mambantuak sakironyo duo parasen dari pamukim Madagaskar kasadonyo, mambantuak ciek sabagai kalompok etnik Malagasy nan takaciak pado jumlah jo wilayah tradisional. Urang Antanosi banyak bamukim di Wilayah Anosi di tinggaro Madagascar, ado pulo Urang Antanosi nan tingga di Bezaha, nan marupokan parantau dari Anosi wakatu Urang Merina manunduakkan Koto Anosi.

## Referensi
Urang Eropa

**Urang Putiah** adolah sabuah pangalompokan rasial dan istilah nan didasakan pado warano kulik, nan acok kali takaik sacaro teknik jo urang-urang nan bakaturunan Eurasia Barat; badasakan makasuiknyo, kabansoan, jo suduik pandang. Istilah iko alah bakali-kali dipalaweh untuak mamasuakkan pulo katurunan dari Urang-Urang Timue Tangah dan Afrika Utaro (bantuaknyo, pado pangaratian Sensus Amerika Sarikat), urang-urang nan acok disangko indak tamasuak ka Urang Putiah pado urang-urang tatantu, dan bakali-kali dikaluakan adolah urang-urang nan baasa dari Eropa Salatan. Panggunoan istilah "urang putiah" atau "ras putiah" untuak kalompok nan gadang dimakasuikkan karano kulik tarangnyo, nan sacaro panampakan balawanan jo "Urang Kalam", Urang Amerindia, jo "Urang Bawarano", nan tabantuak pado abaik ka-17. Wakatu abaik ka-19, istilah iko batuka kapado sistem saintifik palsu dari ras dan hubuangan warano kulik.

## Referensi
Urang Mahafal

**Urang Mahafali** adolah kalompok etnik di Madagaskar nan bamukim di wilayah Betioki-Ampanihi. Istilah Mahafali baarati "urang-urang nan mansucikan diri" atau "urang-urang nan mambuek kabahagiaan". Pado tahun 2013, dipakirokan ado sakironyo 150.000 Urang Mahafali di Madagaskar. Urang Mahafali dipicayo tibo di Madagaskar dari Afrika Tinggaro sakironyo pado abaik ka-12. Urang Sakalava dikanai untuak makam basa nan dibuek untuak mangaromaikkan rajo-rajo jo hulubalang nan mati. Urang Mahafali tautamo bakarajo sabagai pataranak sapi, tautamo babahaso dialek dari Bahaso Malagasi, nan tamasuak ka dalam Rumpun bahaso Malayu-Polinesia.

## Jati diri

Namo dari kalompok etnik iko alah dipakai jo urang-urang Malagasi nan lainnyo jo urang asing untuak menyabuik urang-urang nan pado mulonyo bamukim di pasisia barat daya di Madagaskar, takuruang sabagai pulau dek Batang Menarandra jo Batang Onilahi. Urang iko surang indak mamakai namo iko untuak manyabuik sabagai kalompok etnik nan ciek; namo Mahafal indak bamakno sama sakali bagi urang-urang nan bamukim di wilayah-wilayah di sinan. Wilayah nan tabanyak dimukimkan jo Urang Mahafali tapusek di sapanjang tapian batang nan mangalia di sapanjang wilayah kariang.

## Referensi
Urang Asali

**Urang Asali** (bahaso Malayu: *Orang Asli*) adolah kalompok panduduak asali sarato panguni tatuo di Tanjuang Malaya. Ado 18 kalompok etnik Urang Asali, nan dikalompokkan badasaan bahaso-bahaso sarato adaik-adaik nan balainan:
* Urang Samang (atau Urang Negrito), biasonyo marujuak kapado urang-urang asali nan bamukim di balah utaro Tanjuang Malaya.
* Urang Sanoi, biasonyo bamukim di wilayah tangah Tanjuang Malaya.
* Urang Proto-Malayu (atau Urang Malayu Asali), di salatan Tanjuang.

Ado duo kalompok etnik utamo bantuak Kalompok Samang jo Sanoi, nan marupokan panutua Bahaso Austroasiatik atau disabuik pulo sabagai Bahaso *Mon–Khmer*, adolah urang-urang asali dari Tanjuang Malaya. Urang Proto-Malayu, nan babahaso Bahaso Austronesia, bapindah ka wilayah tasabuik sakironyo pado tahun 2500 SM sampai ka tahun 1500 SM. Urang Proto-Malayu dikalompokan jo paniliti sabagai Urang Malayu tapi dikalompokkan baliak ka dalam Urang Asali dek Panjajah Inggirih karano kasamoan dari gayo iduik, susunan masyarakaik, sarato ekonomi jo Urang Urang Sanoi jo Samang.

Urang Asali adolah ciek dari 95 kalompok-kalompok etnik asali Malaysia, Urang Asa, nan mampunyoi adaik jo bahaso nan lain.

Ado sabuah Musium Urang Asali di Malako, jo Gombak, sakironyo 25 kilometer di balah utaro Kualo Lumpua.

## Referensi
Urang Malayu di Malaysia

**Urang Malayu di Malaysia** (bahaso Malayu: *Melayu Malaysia*, Jawi: ملايو مليسيا) adolah Urang Malaysia nan baasa dari Urang Malayu nan bakuturunan dari urang-urang nan baasa dari sabagian Nusantara. Pasa ka-160 dalam Maklumaik Pasakutuan Malaysia manyabuik Urang Malayu adolah urang nan mampu babahaso Malayu, baadaik Malayu, sarato baagamo Islam. Pado pakiroan panduduak tahun 2015, Urang Malayu di Malaysia mambantuak sakironyo 50,8% dari panduduak Malaysia kasadonyo atau 15,7 juta urang. Urang Malayu di Malaysia dikalompokkan manjadi duo; *Anak Jati* (Urang Malayu) jo *Anak Dagang* (Urang Malayu nan baasa usua daripado urang-urang di lua Malayu nan mampunyoi adaik sarupo).

Anak Jati baisikan urang-urang nan manganuik adaik asali Malayu nan baasa dari wilayah Malayu pasisia jo Kalimantan. Bantuak daripado Malayu Anak Jati adolah Malayu Barunai, Malayu Kadah, Malayu Kalate, Malayu Pahang, Malayu Parak, sarato Malayu Tangganu. Sadang, Anak Dagang baasa dari katurunan parantau dari wilayah-wilayah lain di Nusantara nan salanjuiknyo manjadi panduduak kasutanan-kasutanan Malayu nan mangalami Malayisasi satiok maso nan balainan, ditambah lai jo kasamoan gayo iduik jo agamo. Banyak *Anak Dagang* nan punyo baasa usua dari Aceh, Banjar, Bugis, Jao, Mandahiliang sarato Minangkabau nan datang dari wilayah-wilayah nan kini masuak ka dalam wilayah Indonesia. Ado pulo saketek Urang Malayu nan mampunyoi sabagian darah dari banyak nagaro lain nan alah talabua ka budayo Malayu Islam.

## Referensi
Urang Asa

**Urang Asa** adolah panduduak asali di Malaysia. Istilah iko baasa dari Bahaso Malayu nan baarati urang nan baasa jo baadaik di Malaysia sabalun kadatangan Urang Malayu. Isitlah iko pulo dipakai untuak marujuak kapado urang-urang asali di Sabah, Sarawak, jo Tanjuang Malaya. Kalompok-kalompok iko diagiahan darajaik sabagai Bumiputera di Malaysia.

Urang Asa di Tanjuang Malaya adolah kumpulan daripado kalompok-kalompok etnik nan dikana sabagai Urang Asali, sarato turuik dalam mambantuak karagaman adaik jo budayo di Tanjuang Malaya, sadang, Urang Asa di Malaysia Timue marupokan kalompok nan paliang banyak jumlahnyo di sinan.
Panduduak asali Amerika

**Urang Asali Amerika** adolah urang-urang nan alah bamukim di Amerika dari Maso Pra-Kolumbia di Amerika Utara, Tangah jo Salatan, dan bakaturunan di sinan pulo.

Banyak panduduak asali Amerika nan marupokan pamburu dan paramu, tautamo di Lambah Amazon, tapi urang nan babudayo akuakultur jo agrikultur labiah banyak lai. Barang nan marupokan buah dari kacadiakkan panduduak asali Amerika dalam babudayo agrikultur adolah mambuek pasilangan dari tanaman-tanaman asali Amerika nan manjadi sasuatu nan baguno untuak bahan makanan di sinan sampai ka sarato dunia, bantuak kantang jo jaguang. Walaupun babarapo kalompok urang bagantuang bana jo budidayo agrikultur, ado pulo nan bataranak hewan-hewan nan ditangkok di tampek-tampek baru nan dibuek surang. Di babarapo wilayah panduduak asali iko mambuek monumen-monumen nan basa jo gadang, koto-koto tasusun, nagaro-koto, *[[chiefdom]]*, nagaro, karajoan jo kakaisaran. Bantuak-bantuaknyo adolah Aztek, Inka sarato Maya nan mampunyoi pangaruah nan kuek pado politik jo sosial sampai ka abaik ka-16. Urang-urang itu mampunyoi pangatahuan nan laweh dari panyusunan, arsitektur, matematika, astronomi, sani tulih, fisika, parubekan, pananaman jo irigasi, geologi, panambangan, pamahekan jo pangukiran ameh.

Banyak wilayah di Amerika nan masih dijadikan tampek bamukim jo panduduak asali iko; babarapo nagaro punyo panduduak nan cukuik banyak pulo, bantuak Bolivia, Kanada, Ekuador, Guatemala, Mehiko, Peru, jo Amerika Sarikat. Saketeknyo ado ribuan bahaso-bahaso asali Amerika nan balainan nan dibahasokan di wilayah Amerika. Bahaso Qecua, Aimara, Guarani, bahaso-bahaso Maya jo Bahaso Nahuatl adolah bantuak dari bahaso-bahaso asali nan punyo panutua jutaan. Panduduak asali Amerika banyak pulo nan manjago adaik asali bantuak agamo, lambago sosial, jo adaik-adaik lainnyo. Samo bantuak budayo nan lainnyo, samakin hari, adaik-adaik tradisional iko paralu juo untuk mayasuaian jo budayo moderen. Babarapo urang asali masih ado nan iduik bajarak dari Budayo Barat, ado pulo saketek kalompok urang padalaman nan alun bahubuangan jo urang lua.

## Kalompok etnik

### Kanada
*Urang Banso Kasatu (daftar)
*Urang Inuik
*Urang Metis

### Amerika Sarikat
*Panduduak asali Amerika Sarikat (daftar)

## Galeri

File:Sra. Charo and the Qewar dollmakers.jpg|thumb|Padusi Qecua di Andahuailiyas, Peru
File:Qamutik 1 1999-04-01.jpg|thumb|Babarapo Urang Inuik di ateh *[[qamutiik]]* (saluncua anjiang) di Kinngait, Nunavut, Kanada
File:Navajo Cowboy-1.jpg|thumb|Saurang koboi Navaho di Monument Valley, Arizona, Amerika Sarikat


## Referensi
Urang Rumani

**Urang Rumani**, acok disabuik pulo **Roma** atau **Gipsi**, adolah kalompok etnik Indo-Arya nan bamukim di wilayah Balkan, biasonyo iduik bapindah-pindah, ado pulo nan marantau ka sarato panjuru dunia. Urang Rumani baasa dari India Utaro, dari Rajasthan, Haryana, jo Punjab nan kini manjadi bagian dari India.

Panamuan genetik manyatokan Urang Romani baasa dari satu kalompok nan maninggakan India pado tahun 512. Panilitian genetik mambuek jurnal banamo *[[European Journal of Human Genetics]]* manyatokan labiah dari 70% urang laki-laki baasa dari satu garih nan mambuek lain Urang Rumani dari urang-urang lainnyo. Urang Romani tibo di Asia Barat jo Eropa sakironyo pado tahun 1007. Urang Romani acok dihubuangkan jo kalompok etnik Indo-Arya lainnyo, Urang Dom: dikatokan kaduo kalompok iko tapisah nan satu jo nan lain nan punyo kasamoan sijarah. Sacaro khusus, pitarah Urang Rumani jo Urang Dom kalua dari India Utaro sakironyo antaro abaik ka-6 jo abaik ka-11.

## Rujuakan
Daftar panduduak asali di Amerika Sarikat

Di bawah iko adolah jumlah panduduak asali Amerika Sarikat nan marupokan panduduak Amerika Sarikat manuruik sensus tahun 2000.

## Referensi
Iis Dahlia

**Iis Laeliyah** atau labiah dikatahui sabagai **Iis Dahlia** () marupokan saurang palakon jo panyanyi Indonesia nan badarah Sunda.

## Filemografi
* *Kentut* (2011)
* *Terlalu Tampan* (2019)

## Pautan lua
* Iis Dahlia
Urang Punjab

**Urang Punjab** (bahaso Punjab : پنجابی ; bahaso Punjab : ਪੰਜਾਬੀ) adolah kalompok etnik Indo-Arya nan acok dipauikkan jo wilayah Punjab di Asia Salatan, tautamo di balah utaro Anak Banuo nan kini tapacah manjadi Punjab Barat jo Punjab Timue. Urang Punjab babahaso Punjab, nan marupokan bahaso dari Rumpun bahaso Indo-Arya. 

Namo Punjab baarti *ranah limo batang* dalam Bahaso Persia: panj ("limo") āb ("aie"). Namo wilayah iko mulo-mulo dipakanakan jo panjajah Turko-Persia. di Anak Banuo. Urang Punjab adolah kalompok etnik tabasa ka-7 di dunia dek jumlah panduduak.

## Rujuakan
Urang Banggalo

**Urang Banggalo** (bahaso Banggalo: বাঙালি, *Bangali*), acok disabuik pulo **Urang Bangla**, adolah kalompok etnik Indo-Arya nan marupokan panduduak asali dari wilayah Banggalo di Asia Salatan. Pasiaan Urang Banggalo tapacah ka Bangladesh jo nagaro-nagaro bagian India, Banggalo Barat, Tripura, jo Assam. Bahaso nan acok dipakai jo Urang Banggalo adolah Bahaso Banggalo nan marupokan bahaso dari Rumpun bahaso Indo-Arya. Namo "Bangalee" acok dipakai juo untuak manyabuik Urang Bangladesh sabagai banso.

## Rujuakan
Urang Rumania

**Urang Rumania** (bahaso Rumania: **Români**) adolah kalompok etnik Romanse dan marupokan panduduak asali nan baasa dari Rumania, mampunyoi adaik, pitarah, jo mangecek bahaso nan samo, Bahaso Rumania, salah satu bahaso dari Rumpun bahaso Romanse Balkan nan talaweh dibahasokan, nan lansuang diturunkan dari Bahaso Latin. Manuruik panghituangan panduduak Rumania tahun 2011, kurang saketek dari 89% panduduak Rumania mangaku bakalompok etnik Rumania.

## Rujuakan
Urang Malagasi

**Urang Malagasi** (Malagasi: *Malagasy*, ) adolah kalompok nan baisi kalompok-kalompok etnik asali Madagaskar nan mampunyoi katakaikkan jo urang-urang Austronesia. Urang Malagasi tabagi manjadi duo kalompok gadang: nan patamo, ado kalompok **urang-urang darek** bantuak Urang Merina, Sihanaka, jo Betsileo nan banyak bamukim di Antananarivo, Alaotra, jo Fianarantsoa; ado pulo, **urang-urang pasisia** nan tingga di satiok pasisia Madagaskar.

## Asa usua

Pambalajaan takaik genetik Urang Malagasi nan tabaru manyatokan Urang Malagasi punyo katakaikkan pitarah jo urang-urang Asia jo Afrika. Tigo etnik Malagasi, Antaimoro, Vezo, jo Mikea, sakironyo punyo 70% gen Afrika jo 30% gen Asia samantaro nan lain punyo gen Afrika nan labiah randah.

Pado survei di sarato pulau, kromosom Y urang laki-laki nan baasa dari Afrika labiah banyak daripado nan baasa dari Asia Timua, tapi inyo bagantuang kapado angka nan didapek (70.7 vs. 20.7% atau 51% vs. 34%). Ado pulo garih mtDNA nan turun dari ibu ka anak, mancatek angka nan balawanan (42,4% asa Afrika vs. 50.1% asa Asia Timua).

Pado pambalajaan tahun 2010, frekuensi motif DNA Urang Polinesia (mtDNA haplotipe B4a1a1a) tasia di tigo etnik basa: 50% pado Merina, 22%  pado Vezo, jo 13% pado Mikea. Ado duo tambahan mutasi (1473 jo 3423A) nan ditamukan di kasado motif DNA Polinesia di Madagaskar, nan disabuik motif Malagasi. Rako ulang nan paling sasuai adolah bamukimnyo panduduak-panduduak awal Madagaskar nan saketek pado 1200 tahun nan lalu nan baisi sakironyo 30 padusi; dima 28 urang atau 93% dari urang-urang itu bakaturunan Asia Tinggaro, jo 2 urang atau 7% urang-urang tu bakaturunan Afrika. Panduduak Malagasi dibantuak dari panduduak-pandudak saketek nan bakawin campua.

Pitarah tadakek dari Urang Malagasi adolah Urang Banjar jo kalompok-kalompok etnik Dayak lainnyo nan baasa dari tinggaro Kalimantan. Jajak pitarah Urang Malagasi nan baasa dari Asia Tinggaro dapek dicaliak dari banyaknya kasamoan kato pado Bahaso Maanyan, sabuah bahaso nan dikecekkan di dakek Batang Barito di salatan Kalimantan.

## Kalompok-kalompok etnik
*Kalompok-kalompok etnik di darek:
**Merina
**Sihanaka
**Betsileo
***Zafimaniri
*Kalompok-kalompok etnik di pasisia: 
**Antaifasi
**Antaimoro
**Antaisaka
**Antambahoaka
**Antankarana
**Antanosi
**Antanroi
**Bara
**Betsimisaraka
**Bezanozano
**Mahafali
**Makoa
**Mikea
**Sakalava
**Simiheti
**Tanala
**Vezo

## Referensi
Adjis Sutan Sati

**Adjis Sutan Sati** (lahia di Bukittinggi tahun 1930-an) adolah surang seniman dendang saluang Indonesia. Inyo tanamo dek dendang saluang bagurauno nan diproduksi dek Tanama Record. Lagu ciptaanno dinyanyian dek panyanyi pop Minang populer cando Elly Kasim jo Tiar Ramon.

## Diskografi
* *[https://www.discogs.com/Adjis-Sutan-Sati-Tanti-Batanti/release/12901630 Tanti Batanti]* (1970)
* *[https://www.discogs.com/Adjis-Sutan-Sati-Dengan-Iringan-Orkes-Kesenian-Minang-Asli-Ganto-Sori-Minang-Asli/release/14653989 Minang Asli]* (1970)
* *[https://www.discogs.com/Adjis-Sutan-Sati-Di-Iringi-Oleh-Zaenal-Combo-Dbp-Zaenal-Arifin-Si-Bungsu-Babilng-Malam/release/10436483 Si Bungsu Babilang Malam]* (1970)
* *[https://www.worldcat.org/title/pinang-sabatang-kesenian-klasik-minang-asli/oclc/857570877 Pinang Sabatang]* (1975)
* *[https://www.worldcat.org/title/sungai-rotan-saluang-klasik/oclc/47239280 Sungai Rotan]* (1982)
* *[https://www.worldcat.org/title/kaja-bakaja-saluang-klasik/oclc/47239273 Kaja Bakaja]* (1982)
* *[https://www.worldcat.org/title/suayan-lamo/oclc/34965666 Suayan Lamo]* (1990)
* *[https://www.discogs.com/Adjis-Sutan-Sati-Siriah-Langkok/release/14668358 Siriah Langkok]* (1969)

## Rujuak'an
 

### Bibliografi
* Sukmawati, N. (2008). Bagurau saluang dan dendang dalam perspektif perubahan budaya Minangkabau. *Forum Ilmu Sosial* (Vol. 35, No. 2).
* Sriyanto, S. (2017). Dimensi Estetika Pertunjukan Saluang Dendang di Minangkabau dalam Bagurau.  *Ekspresi Seni: Jurnal Ilmu Pengetahuan dan Karya Seni*, *14*(2).
* Firman, F. & Agusli Taher (2018). Perubahan Kebudayaan Dan Perkembangan Musik Pop Minangkabau Di Indonesia.

## Pautan lua
* Adjis Sutan Sati di discogs.com
* Adjis Sutan Sati di worldcat.org
Memek (makanan)

**Memek** adolah makanan ringan khas dari Pulau Simeulue di Aceh, Indonesia. Makanan iko sarupo jo bubua dan dibuek dari nasi jo pisang. Memek ditatapkan sabagai Warisan Budaya Tidak Berwujud di Indonesia pado 2019. Makanan iko dibuek jo mamanggang puluik. Pisang kudian digiliang kasa dan dicampua jo bareh puluik, santan, garam, dan gulo. Proses iko dapek mamakan wakatu inggo satu jam.
Jalan Tol Jakarta–Cikampek

**Jalan tol Jakarta–Cikampek** atau **Jalan Tol Japek** adolah jalan tol babaya dari Cawang manuju Cikampek. Pintu-pintu tol pado jalan tol iko batampek di Halim, Pondok Gede Barat, Pondok Gede Timur, Cikunir, Bekasi Barat, Bekasi Timur, Tambun, Cibitung, Cikarang Barat, Cibatu, Cikarang Timur, Karawang Barat, Karawang Timur, Dawuan, Kalihurip, Cikampek Utama, dan Cikampek jo malalui Kota Jakarta Timur, Kota Bekasi, Kabupaten Bekasi, Kabupaten Karawang, dan Kabupaten Purwakarta. Jalan tol iko balatak lain satu tingkek di bawah jo Jalan tol layang Jakarta-Cikampek di rueh Cikunir-Karawang Barat nan mampunyoi panjang 36,84 kilometer. Panjang kasadonyo dari jalan tol iko adolah 73 kilometer. Jalan tol Jakarta-Cikampek patamo kali dicubo pado 21 September 1988 basarato pangasahan jalan tol iko dek Soeharto pado 19 November 1988.

## Patunjuak

### Patunjuak kasadonyo

### Patunjuak rueh

## Layanan panunjang
### ''Rest area''
Jalan tol Jakarta-Cikampek mampunyoi *rest area* untuak ka arah Timue jo Barat. Baikuik 9 *rest area* di Jalan tol Jakarta-Cikampek:

## Caliak pulo
* Jalan tol layang Jakarta-Cikampek
* Jalan tol Cipularang
* Jalan tol Padaleunyi
* Jalan tol Cipali
* Jalan rayo Pantura

## Rujuakan
Jalan tol layang Jakarta-Cikampek

**Jalan tol layang Jakarta–Cikampek** atau acok disabuik **Jakarta-Cikampek Elevated** adolah jalan tol layang babaya sapanjang 36,84 kilometer nan talatak di tangah Jalan tol Jakarta-Cikampek. Jalan tol iku malalui Kota Bekasi, Kabupaten Bekasi, jo Kabupaten Karawang, Jawa Barat, Indonesia. Jalan tol layang Jakarta-Cikampek marupokan jalan tol layang tapanjang di Indonesia jo manjadi jalan tol batingkek (*double decker motorway*) patamo di Indonesia karano dibangun tapek di ateh Jalan tol Jakarta-Cikampek. Ado pulo tujuan dibueknyo jalan tol iko adolah untuak mamisahan laluan palaju Jakarta-Bekasi-Cikarang (lorong kolektor/eksisting) jo laluan untuak jarak jauh bantuak ka Cirebon, Bandung, Semarang, jo Surabaya (lorong ekspres/layang). Jalan tol iko bakasahan untuak dipakai pado tahun 2019.

## Laluan masuak

## Galeri

Berkas:Sunset on Japek Elevated Development KM 40, West Karawang, Indonesia.jpg|Situasi pambangunan jalan tol layang manjalang malam, sakitar KM 40 Karawang.


## Rujuakan





## Caliak pulo
* Jalan tol Jakarta-Cikampek
* Jalan tol Lingka Dalam Jakarta
* Jalan tol Cawang-Pluit
* Jalan tol Lingka Lua Jakarta
Jalan Tol Jakarta-Cikampek bagian Selatan

**Jalan tol Jakarta–Cikampek bagian Salatan** atau **Jalan tol Jakarta–Sadang** atau **Jaksa**/**Japek Selatan** adolah jalan tol babaya nan kini masih dibangun untuak manghubuangan Jalan tol Lingka Lua Jakarta di Jati Asih, Bekasi jo Jalan tol Purbaleunyi di Sadang, Purwakarta. Jalan tol iko barancanokan untuak mamacah batumpuaknyo oto di Jalan tol Jakarta–Cikampek bagian Utara.

## Plasa tol

## Rujuakan
Jalan tol Padang–Pekanbaru

**Jalan tol Padang–Pekanbaru** adolah jalan tol babaya nan marupokan bagian dari jajalo jalan tol Trans-Sumatera nan maghubuangkan Padang jo Pekanbaru. Saparuah ruehnyo talatak di Sumatera Barat jo lainnyo batampek di Riau malalui Lambah Anai nan marupokan susunan tabiang curam nan talatak di Padang Panjang taruih manyabarang jurang di Ngarai Sianok, Bukittinggi sarato basambuang pulo jo Kelok Sambilan di Payakumbuh. Jalan tol sapanjang 254,8 km nan mampunyoi rute Padang menuju Bukittinggi sampai ka Pekanbaru iko sadang dibangun dan proyek iko mampunyoi tunnel sapanjang 8,95 km nan ado di wilayah Payakumbuh. Tunnel nan manambuih paruik Bukik Barisan tasabuik adolah tunnel jalan tol patamo di Indonesia sarato manjadi tunnel jalan tol tapanjang. Langkah mulo-mulo nan balakukan adolan balatakkannyo batu patamo Padang–Sicincin, pitih nan diparalukan untuak mambuek tunnel bantuak itu adolah sakironyo Rp9 triliun dari jumalah Rp78,09 triliun untuak pambuekan kasadonyo, untuak tunnel sajo alah bapakaian pitih sabanyak Rp9 Triliun.

Mantari Pakarajoan Umum jo Parumahan Rakyaik (PUPR), Basuki Hadimuljono manyabuikkan bahasonyo tunnel dipakai untuak mamendekkan rute, karano kok indak mamakai tunnel, rute akan dibuek mamuta bukik sarato punyo jarak nan labiah panjang, sakironyo 11 km atau salisiah sakironyo 2 km labiah panjang babandingan wakatu mamakai tunnel. Jalan tol iko dibuek malalui 6 langkah, ado:

## Rujuakan

## Pautan lua
* Tol Padang-Pekanbaru: 19 Titik Padang–Sicincin Tuntas
Tristan Tzara

**Tristan Tzara** atau Samuel Rosenstock (1896-1963) adolah saurang saniman, panyair, panulih jo pandiri gerakan Dada. Baliau lahia di Moinesti, Rumania pado taun 1896. Tristan Tzara bapindah kawarganegaraan manjadi warga nagara Parancih pado taun 1947. Baliau maningga pado bulan Desember 1963 di Paris, Parancih katiko baumua 67 taun.

Tristan Tzara mambuek karya, buku, manuskrip, foto, jo buku harian katiko mambarontak tahadok kasenjangan sosial pado maso parang dunia di Eropa. Di bawah pangaruah Andrian Manju, parhatian baliau tatuju ka Simbolisme jo mandirian majalah Simbolul basamo Ion Vinea jo palukih Marcel Janco.

## Rujuakan
Musajik Rayo Kubang

**Musajik Rayo Kubang** talatak di Nagari Kubang, Kecamatan Guguak, Kabupaten Lima Puluh Kota, Sumatera Barat.

## Sijarah
Musajik iko dibangun untuk pertama kali pada tahun 1846 M atau 1265 H dengan bentuk bangunan hanya bertiang tonggak kayu dan beratap ijuk. 

Pada 1897 atau 1316 H dilakukan perbaikan, dengan membangun dinding dan lantai dari batu, atap diganti dengan seng namun tiang bagian dalam tetap menggunakan kayu yang lebih dikenal dengan sebutan "Tonggak Macu". Pada tahun itu pula, dibangun menara masjid yang masih bertahan hingga sekarang ini. Pemugaran kedua ini dipelopori oleh Lako Datuk Perpatiah Baringek Nan Bajambek, sebagai pucuk ke empat Suku Nagari Kubang.

Musajik iko mangalami pamugaran baliak pado 18 April 1938 atau 17 Safar 1357 H. Pimpinan pemugaran pada waktu adalah Engku Lunak dari Padang Panjang. Sumbayang Jumaik untuak kali patamo dilaksanoan pado 15 Januari 1941, nan manandoi resminyo pamugaran.

## Arsitektur
Denah dasar musajik baukuran 24 x 29 meter. Dalam kompleks bangunan, ado taman Alquran berukuran 14 X 5 meter, kolam ikan 40 X 16 meter, dan pakarangan 58 X 56 meter. 

## Rujukan